pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมสรรพากรเตรียมพร้อมระบบออนไลน์สำหรับการยื่นแบบแสดงรายการภาษีเงินได้บุคคลธรรมดาสำหรับปีภาษี 2562
วันพฤหัสบดีที่ 19 ธันวาคม 2562
กรมสรรพากรเตรียมพร้อมระบบออนไลน์สําหรับการยื่นแบบแสดงรายการภาษีเงินได้บุคคลธรรมดาสําหรับปีภาษี 2562
กรมสรรพากรเตรียมความพร้อมระบบการยื่นแบบแสดงรายการภาษีเงินได้บุคคลธรรมดาผ่านเว็บไซต์กรมสรรพากรและ Mobile Application พร้อมทั้งให้ผู้ยื่นแบบภาษีเงินได้บุคคลธรรมดาสามารถตรวจสอบข้อมูลค่าลดหย่อนต่างๆ ของตนเองผ่านระบบ My Tax Account ที่เว็บไซต์กรมสรรพากร
กรมสรรพากรเตรียมความพร้อมระบบการยื่นแบบแสดงรายการภาษีเงินได้บุคคลธรรมดาผ่านเว็บไซต์กรมสรรพากรและ Mobile Application พร้อมทั้งให้ผู้ยื่นแบบภาษีเงินได้บุคคลธรรมดาสามารถตรวจสอบข้อมูลค่าลดหย่อนต่างๆ ของตนเองผ่านระบบ My Tax Account ที่เว็บไซต์กรมสรรพากร www.rd.go.th เพื่อลดความยุ่งยาก ในการจัดเก็บเอกสาร เพิ่มความสะดวกรวดเร็วในการค้นหาข้อมูลค่าลดหย่อนต่าง ๆ ได้แก่ เงินสมทบ กบข. เบี้ยประกันสุขภาพ และเงินบริจาคผ่านระบบ e-Donation ซึ่งจะช่วยให้การยื่นแบบภาษีเงินได้บุคคลธรรมดาและการคืนภาษีรวดเร็วขึ้น
นางสมหมาย ศิริอุดมเศรษฐ รักษาการที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร เปิดเผยว่า “การยื่นแบบแสดงรายการภาษีเงินได้บุคคลธรรมดาปีภาษี ๒๕๖๒ กําหนดให้ยื่นภายในวันที่ ๓๑ มีนาคม ๒๕๖๓ หรือผู้ที่ยื่นแบบทางอินเทอร์เน็ตจะได้ขยายเวลาออกไปอีก ๘ วัน ถึงวันที่ 8 เมษายน 2563 ทั้งนี้ ภาษีเงินได้บุคคลธรรมดามีสัดส่วนการยื่นแบบทางอินเทอร์เน็ตสูงถึงร้อยละ ๘๒ ของผู้ยื่นแบบฯ กรมสรรพากรจึงได้มีการเตรียมระบบการยื่นแบบออนไลน์ และระบบ Mobile Application ให้สอดคล้องกับรายการใช้สิทธิประโยชน์ทางภาษีต่างๆ สําหรับผู้เสียภาษี ซึ่งระบบจะพร้อมให้ใช้ยื่นแบบออนไลน์ได้ตั้งแต่วันที่ ๑ มกราคม ๒๕๖๓”
“ในการยื่นแบบแสดงรายการภาษีเงินได้บุคคลธรรมดา ผู้เสียภาษีต้องแสดงข้อมูลเงินได้ และค่าลดหย่อนต่างๆ เพื่อให้ได้รับสิทธิการลดหย่อนและเสียภาษีถูกต้องครบถ้วน กรมสรรพากรตระหนักถึงความสําคัญดังกล่าว จึงสร้างช่องทางให้ผู้เสียภาษีสามารถเข้ามาตรวจสอบข้อมูลค่าลดหย่อนต่างๆ ของตนเองผ่านระบบ My Tax Account ที่เว็บไซต์กรมสรรพากร www.rd.go.th ซึ่ง My Tax Account เป็นระบบให้บริการผู้เสียภาษีในการค้นข้อมูลค่าลดหย่อนและสิทธิประโยชน์ทางภาษี โดยมีการเชื่อมโยงข้อมูลในรูปแบบอิเล็กทรอนิกส์กับหน่วยงานเจ้าของข้อมูลต่างๆ และแสดงข้อมูลค่าลดหย่อน ได้แก่ ข้อมูลเบี้ยประกันสุขภาพ ข้อมูลการบริจาคที่ปรากฏอยู่ในระบบบริจาคอิเล็กทรอนิกส์ (e-Donation) และข้อมูลเงินสะสมเข้ากองทุนบําเหน็จบํานาญข้าราชการ ซึ่งจะช่วยลดภาระ ในการเก็บเอกสารหลักฐานและการสแกนเอกสารต่างๆ และช่วยให้การยื่นแบบภาษีเงินได้บุคคลธรรมดาและการคืนภาษีสะดวกรวดเร็วขึ้น ซึ่งปีที่ผ่านมามีผู้ใช้งานระบบนี้กว่าแปดแสนราย”
“การยื่นแบบออนไลน์จะช่วยให้ได้รับเงินคืนภาษีเร็วกว่าการยื่นแบบกระดาษ หากไม่ต้องขอเอกสารเพิ่มเติม ระบบจะประมวลผลสั่งคืนเงินแบบอัตโนมัติ โดยโอนเงินคืนภาษีเข้าในระบบพร้อมเพย์ของผู้มีเงินได้ หรือบัตร e-Money/e-Wallet ทั้งนี้ ในช่วงระหว่างวันที่ ๑ มกราคม ถึง ๓๐ กันยายน ๒๕๖๒ กรมสรรพากรได้อนุมัติคืนภาษีรวมกว่า ๓๔ ล้านบาท ในจํานวนนี้เป็นการคืนผ่านพร้อมเพย์และ e-Money จํานวนกว่า ๒๙ ล้านบาท หรือคิดเป็นร้อยละ ๘๖.๘๖” โฆษกกรมสรรพากรกล่าว
ทั้งนี้ ผู้เสียภาษีสามารถสอบถามข้อมูลเพิ่มเติมได้ที่สํานักงานสรรพากรพื้นที่ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-หากเกิดการติดเชื้อระลอกสอง
วันพฤหัสบดีที่ 30 กรกฎาคม 2563
หากเกิดการติดเชื้อระลอกสอง
ตระหนัก ไม่ตระหนก
จะไม่เหมือนระลอกแรก เพราะผลจากการที่เราผ่านการเรียนรู้และควบคุมภายในประเทศมาเป็นอย่างดี เช่น ไม่ปล่อยให้มีการเดินทางข้ามาในประเทศ โดยไม่มีการจัดการควบคุมทุกภาคส่วนให้ความร่วมมือ สวมหน้ากาก ล้างมือ เว้นระยะห่าง ความพร้อมและประสบการณ์ ทั้งภาครัฐ เอกชน รวมถึงพี่น้องประชาชน ด้วยความพร้อมทั้ง 3 ปัจจัยนี้ เรายืนยันว่า "ถ้าเกิดการระบาดระลอกสอง...เราจัดการได้" และขอให้พวกเรายืนยันร่วมมือร่วมใจกันใช้ชีวิตทางสัมคมและเศรษฐกิจแบบปกติ แต่เป็น "ปกติวิถีใหม่ ที่ไม่เหมือนเดิม"
รัฐบาลไทย-ข่าวทำเนียบรัฐบาล-นายกรัฐมนตรีเน้นการพัฒนาสนามบินอู่ตะเภาและเมืองการบินภาคตะวันออก ต้องสอดคล้องเชื่อมโยงกันเพื่อประโยชน์สูงสุดของโครงการ
วันพฤหัสบดีที่ 21 พฤษภาคม 2563
นายกรัฐมนตรีเน้นการพัฒนาสนามบินอู่ตะเภาและเมืองการบินภาคตะวันออก ต้องสอดคล้องเชื่อมโยงกันเพื่อประโยชน์สูงสุดของโครงการ
นายกรัฐมนตรีเน้นการพัฒนาสนามบินอู่ตะเภาและเมืองการบินภาคตะวันออก ต้องสอดคล้องเชื่อมโยงกันเพื่อประโยชน์สูงสุดของโครงการ
วันนี้ (21 พฤษภาคม 2563) พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานกรรมการ กพอ. เป็นประธานการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 2/2563 ณ ตึกสันติไมตรี ทําเนียบรัฐบาล โดยที่ประชุมติดตามความก้าวหน้าโครงการพัฒนาสนามบินอู่ตะเภาและเมืองการบินภาคตะวันออก พร้อมนําเสนอคณะรัฐมนตรีพิจารณาเพื่อเดินหน้าโครงการต่อไป
ที่ประชุม รับทราบโครงการพัฒนา “เมืองการบินภาคตะวันออก” ในพื้นที่ 6,500 ไร่ บริเวณสนามบินอู่ตะเภา ประกอบด้วย 6 กิจกรรมสําคัญ ได้แก่ 1) อาคารผู้โดยสารหลังที่ 3 (Passenger Terminal Building 3) 2) ศูนย์ธุรกิจการค้าและการขนส่งภาคพื้นดิน (Commercial Gateway and Ground Transportation Centre) 3) ศูนย์ซ่อมบํารุงอากาศยาน (Maintenance Repair and Overhaul) 4) เขตประกอบการค้าเสรี และเขตธุรกิจเกี่ยวเนื่อง (Cargo Village or Free Trade Zone) 5) ศูนย์ธุรกิจขนส่งสินค้าทางอากาศและโลจิสติกส์ (Cargo Complex) และ 6) ศูนย์ฝึกอบรมการบิน (Aviation Training Centre) โดยมีเงินลงทุนรวมประมาณ 290,000 ล้านบาท พบว่า จะทําให้เกิดการจ้างงานเพิ่ม 15,600 ตําแหน่งต่อปี ในระยะ 5 ปีแรก รวมทั้งเพิ่มเทคโนโลยี และพัฒนาทักษะแรงงานด้านธุรกิจการบิน และธุรกิจเชื่อมโยง โดยเมื่อสิ้นสุดสัญญาทรัพย์สินทั้งหมดตกเป็นของรัฐ
“เมืองการบินภาคตะวันออก” จะทําหน้าที่สําคัญ 3 ด้าน คือ เป็น “สนามบินกรุงเทพฯ แห่งที่ 3” เชื่อมสนามบินดอนเมือง และสุวรรณภูมิ ด้วยรถไฟความเร็วสูง เป็นศูนย์กลางการพัฒนา “ศูนย์กลางอุตสาหกรรม ท่องเที่ยว และ Logistics & Aviation” ของ EEC และเป็นศูนย์กลางของ “มหานครการบินภาคตะวันออก” เชื่อมโยงเป็นส่วนขยายของกรุงเทพฯ และปริมณฑลไปทางตะวันออกด้วยทางบก ทางราง รถไฟและรถไฟความเร็วสูง และทางอากาศ สนามบิน
ทั้งนี้ นายคณิต แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก (EEC) เปิดเผย นายกรัฐมนตรีได้ย้ําในที่ประชุม เน้น“โครงการพัฒนาสนามบินอู่ตะเภาและเมืองการบิน ภาคตะวันออก” และ “โครงการรถไฟความเร็วสูงเชื่อม 3 สนามบิน” จะต้องเดินหน้าสอดคล้อง เชื่อมโยงกัน เพื่อให้ได้ประโยชน์สูงสุดต่อตัวโครงการและการพัฒนาประเทศด้วย
----------------------------------------------
รัฐบาลไทย-ข่าวทำเนียบรัฐบาล-รัฐมนตรีช่วยฯ ก.อุตฯ เปิดโครงการสร้างสรรค์อัตลักษณ์สินค้าอุตสาหกรรมชุมชนสู่สากล
วันศุกร์ที่ 5 ตุลาคม 2561
รัฐมนตรีช่วยฯ ก.อุตฯ เปิดโครงการสร้างสรรค์อัตลักษณ์สินค้าอุตสาหกรรมชุมชนสู่สากล
รัฐมนตรีช่วยฯ ก.อุตฯ เปิดโครงการสร้างสรรค์อัตลักษณ์สินค้าอุตสาหกรรมชุมชนสู่สากล
วันที่ 5 ตุลาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดโครงการสร้างสรรค์อัตลักษณ์สินค้าอุตสาหกรรมชุมชนสู่สากล โดยมี นางสาวนิสากร จึงเจริญธรรม รองปลัดกระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรมเข้าร่วมในพิธี ณ โรงแรม ไมด้า ดอนเมือง แอร์พอร์ต กรุงเทพฯ
นายสมชาย กล่าวว่า กระทรวงอุตสาหกรรมได้รับมอบนโยบายจากนายสมคิด จาตุศรีพิทักษ์ รองนายกรัฐมนตรี ในการส่งเสริมและผลักดันสินค้าอุตสาหกรรมชุมชนให้มีมูลค่าเพิ่มขึ้น โดยผสมผสานการออกแบบที่มีความคิดสร้างสรรค์และเสน่ห์ของวัฒนธรรมท้องถิ่นลงไป เพื่อสร้างอัตลักษณ์ให้แก่สินค้าในแต่ละชุมชน ซึ่งเป็นการสนับสนุนให้เกิดการพัฒนาในระดับท้องถิ่น สร้างความเข็มแข็งต่อเศรษฐกิจฐานรากและสนับสนุนการท่องเที่ยวสู่ภูมิภาคต่าง ๆ ให้ผู้บริโภคเข้าถึงแหล่งผลิตสินค้า ดึงเม็ดเงินจากภายนอกสู่ชุมชนอย่างยั่งยืนและชุมชนสามารถพึ่งพาตนเองได้ด้วยสินค้าที่เป็นอัตลักษณ์ในพื้นที่
รัฐบาลไทย-ข่าวทำเนียบรัฐบาล-เลื่อนสอบ GAT/PAT เป็น 16-19 ก.พ.62 หลบเลือกตั้ง
วันจันทร์ที่ 5 พฤศจิกายน 2561
เลื่อนสอบ GAT/PAT เป็น 16-19 ก.พ.62 หลบเลือกตั้ง
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ประชุมหารือระบบการคัดเลือกบุคคลเข้าศึกษาต่อในสถาบันอุดมศึกษาผ่านระบบกลาง (Thai University Central Admission System: TCAS) ร่วมกับที่ประชุมอธิการบดีแห่งประเทศไทย (ทปอ.)
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยศาสตรา​จารย์คลินิก​ นพ.อุดม​ คชินทรรัฐมนตรีช่วยว่าการ​กระทรวง​ศึกษาธิการ​และ รศ.นพ.ปรีชา สุนทรานันท์ ผู้ช่วยเลขานุการรัฐมนตรีว่าการกระทรวงศึกษาธิการ ประชุมหารือระบบการคัดเลือกบุคคลเข้าศึกษาต่อในสถาบันอุดมศึกษาผ่านระบบกลาง(ThaiUniversity Central Admission System: TCAS) ร่วมกับที่ประชุมอธิการบดีแห่งประเทศไทย (ทปอ.) นําโดย ศาสตราจารย์สุชัชวีร์ สุวรรณสวัสดิ์ อธิการบดีสถาบันเทคโนโลยีพระจอมเกล้าเจ้าคุณทหารลาดกระบัง ประธาน ทปอ. รวมทั้ง รศ.นพ.ดร.ชัยเลิศ พิชิตพรชัย ประธานคณะอนุกรรมการระบบสารสนเทศ TCAS62 และคณะ เมื่อวันพฤหัสบดีที่ 1 พฤศจิกายน 2561 ณ ห้องประชุม ศ.วิจิตร ศรีสอ้าน ชั้น 5 สกอ. โดยมี 2 ประเด็นสําคัญ ดังนี้
1.มีมติเลื่อนการสอบGAT/PATเร็วขึ้นจากเดิม 1 สัปดาห์ เป็นวันที่16-19 กุมภาพันธ์ 2562
รมว.ศึกษาธิการกล่าวว่า ที่ประชุมได้หารือเกี่ยวกับการจัดทดสอบวัดความถนัดทางทั่วไป (GAT) และการทดสอบวัดความถนัดทางวิชาชีพ/วิชาการ (PAT) ซึ่งตรงกับช่วงของการเลือกตั้ง เห็นว่าควรเลื่อนการสอบเพื่อเลี่ยงช่วงเวลาดังกล่าว จึงมีมติเลื่อนการจัดสอบ GAT/PAT จากเดิมกําหนดสอบในวันที่ 23-26 กุมภาพันธ์ 2562เลื่อนเร็วขึ้น 1 สัปดาห์เป็นวันที่ 16-19 กุมภาพันธ์ 2562พร้อมทั้งมอบให้สํานักงานคณะกรรมการการศึกษาขั้นพื้นฐาน (สพฐ.) แจ้งไปยังโรงเรียนให้จัดการเรียนการสอนตามหลักสูตรและสอบภาคปลายให้แล้วเสร็จภายในวันที่ 15 กุมภาพันธ์ 2562 ซึ่ง สพฐ.ได้ยืนยันว่า สามารถบริหารจัดการให้เป็นไปตามกําหนดเวลาได้ ส่วนปฏิทินการสอบวิชาสามัญ 9 วิชา หรืออื่น ๆ ยังคงเป็นไปตามกําหนดการเดิม
ที่ประชุมเห็นว่าการเลื่อนสอบเร็วขึ้นทําให้เด็กช่วยลดความเครียด แต่หากเลื่อนช้าออกไป อาจกระทบกับการสอบ TCAS62 ได้
2.ให้โรงเรียนทุกสังกัดส่งระเบียนแสดงผลการเรียน (ปพ.1) ให้ ทปอ. ภายใน 16 พ.ย.61
รมว.ศึกษาธิการกล่าวว่า ที่ประชุมหารือถึงการดําเนินงาน TCAS ที่ผ่านมา พบปัญหาการส่งระเบียนแสดงผลการเรียน (ปพ.1) ให้ ทปอ. ล่าช้า ทําให้การประมวลผลข้อมูลล่าช้าไปด้วย และในปีนี้ยังพบว่ามีโรงเรียนที่ยังไม่ส่งข้อมูลอีกกว่า 1,300 แห่ง แบ่งเป็นโรงเรียนสังกัดสํานักงานคณะกรรมการการศึกษาขั้นพื้นฐาน (สพฐ.) 300 แห่ง และโรงเรียนสังกัดอื่น ๆ อีกกว่า 1,000 แห่ง
ในส่วนของ สพฐ.ได้สั่งการให้ประสานไปยังผู้อํานวยการโรงเรียนทั้ง 300 แห่ง เพื่อจัดส่ง ปพ.1 ให้กับ ทปอ. ผ่านทางระบบอิเล็กทรอนิกส์ ให้ทันภายในวันที่ 16 พฤศจิกายน 2561พร้อมกําชับให้ถือเป็นแนวทางที่ต้องปฏิบัติตามคําสั่งผู้บังคับบัญชาอย่างเคร่งครัด และแนะนําให้นึกถึงเด็กเป็นที่ตั้ง ไม่ให้เกิดความกังวลใจและได้รับความเดือดร้อนอีก
ทั้งนี้ หากผู้อํานวยการโรงเรียนไม่ส่งข้อมูลตามเวลาที่กําหนด ถือเป็นการผิดวินัย โดยจะมีการตั้งคณะกรรมการสอบวินัยต่อไป ส่วนโรงเรียนสังกัดอื่น ๆ ได้มอบสํานักงานปลัดกระทรวงศึกษาธิการ (สป.) ประสานไปยังโรงเรียนเพื่อให้จัดส่งข้อมูลภายในกําหนดด้วย
Writtenbyนวรัตน์ รามสูต
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-พม. ชี้แจงกรณีผู้สูงอายุและคนพิการ ที่เทศบาลตำบลน้ำก่ำ จ.นครพนม รวมตัวร้องเรียนยังไม่ได้รับเบี้ยยังชีพ นาน 2 เดือน
วันจันทร์ที่ 6 พฤศจิกายน 2560
พม. ชี้แจงกรณีผู้สูงอายุและคนพิการ ที่เทศบาลตําบลน้ําก่ํา จ.นครพนม รวมตัวร้องเรียนยังไม่ได้รับเบี้ยยังชีพ นาน 2 เดือน
พม. ชี้แจงกรณีผู้สูงอายุและคนพิการ ที่เทศบาลตําบลน้ําก่ํา จ.นครพนม รวมตัวร้องเรียนยังไม่ได้รับเบี้ยยังชีพ นาน 2 เดือน
วันที่ 4 พ.ย. 60นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมีการนําเสนอข่าว ที่วัดบ้านทู้สระพังทอง หมู่ 6 ตําบลน้ําก่ํา อําเภอธาตุพนม จังหวัดนครพนม มีผู้สูงอายุในตําบลน้ําก่ํา จํานวน 4 หมู่บ้าน และคนพิการกว่า 50 คน เดินทางมาชุมนุมร้องเรียน กรณียังไม่ได้รับเงินเบี้ยยังชีพผู้สูงอายุและเงินคนพิการจากเทศบาลตําบลน้ําก่ํา นานถึง 2 เดือน นั้น ทั้งนี้ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยถึงปัญหาดังกล่าว และได้สั่งการให้กรมกิจการผู้สูงอายุ (ผส.) และสํานักงานพัฒนาสังคมและความมั่นคงของมนุษย์จังหวัดนครพนม (สนง.พมจ.นครพนม) เร่งตรวจสอบข้อเท็จจริง พบว่า กรมส่งเสริมการปกครองส่วนท้องถิ่น มีการแจ้งการจัดสรรเงินงบประมาณเบี้ยยังชีพผู้สูงอายุและเบี้ยคนพิการให้กับเทศบาลตําบลน้ําก่ําเป็นที่เรียบร้อยแล้ว แต่เนื่องจากเงินเบี้ยยังชีพยังไม่เข้าบัญชีของเทศบาลตําบลน้ําก่ํา ซึ่งคาดว่าภายในวันที่ 8 พฤศจิกายน 2560 เงินจะโอนเข้าระบบเป็นที่เรียบร้อย แล้วจะรีบดําเนินแจกจ่ายให้กับผู้สูงอายุและคนพิการได้อย่างแน่นอน อีกทั้งยังได้กําชับให้ทีม One Home จังหวัดนครพนม เร่งลงพื้นที่เพื่อทําความเข้าใจกับผู้สูงอายุและคนพิการ ติดตามการจ่ายเงินเบี้ยยังชีพของเทศบาลตําบลน้ําก่ํา พร้อมทั้งวางแผนจัดกระบวนงานขั้นตอนการทํางานที่ชัดเจน ร่วมกับเทศบาลตําบลน้ําก่ํา เพื่อให้การดําเนินการจ่ายเงินให้ผู้มีสิทธิ์อย่างเป็นระบบและมีประสิทธิภาพรวมทั้งเป็นการป้องกันไม่ให้เกิดปัญหาลักษณะดังกล่าวขึ้นอีก
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่องร้องทุก์ขอความเป็นธรรมจากประชาชน
วันพุธที่ 16 พฤศจิกายน 2559
รองปลัดกระทรวงยุติธรรม รับเรื่องร้องทุก์ขอความเป็นธรรมจากประชาชน
พันตํารวจเอกดุษฎี อารยวุฒิ รองปลัดกระทรวงยุติธรรม ได้รับเรื่องร้องทุกข์ขอความเป็นธรรมจากประชาชนผู้ได้รับความเดือดร้อน
เมื่อวันจันทร์ที่ ๑๔ พฤศจิกายน ๒๕๕๙ เวลา ๑๑.๐๐ น. ณ ห้องทํางานกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯพันตํารวจเอกดุษฎี อารยวุฒิ รองปลัดกระทรวงยุติธรรมได้รับเรื่องร้องทุกข์ขอความเป็นธรรมจากประชาชนผู้ได้รับความเดือดร้อน ดังนี้
๑.นายทิพย์ ศิลปเทพ ร้องทุกข์ขอความเป็นธรรมกรณีถูกคุกคามจากอดีตภรรยา ให้ตกลงค่าใช้จ่ายและทรัพย์สินทางแพ่ง
๒.นายสุวิทย์ อากาศโชติ ร้องทุกข์ขอความเป็นธรรมกรณีถูกศาลตัดสินจําคุก ๑๕ ปี ๖ เดือน ข้อหาปล้นทรัพย์ และมีความผิดต่อเจ้าพนักงาน เหตุเกิดเมื่อวันที่ ๒๖ พฤศจิกายน ๒๕๕๖ ในพื้นที่อําเภอบ้านนาสาร จังหวัดสุราษฎธานี
รัฐบาลไทย-ข่าวทำเนียบรัฐบาล-"Save Food Save the World" ทส. ร่วมเป็นสักขีพยาน ความร่วมมือลดขยะอาหาร ในสายการบิน
วันพุธที่ 22 มกราคม 2563
"Save Food Save the World" ทส. ร่วมเป็นสักขีพยาน ความร่วมมือลดขยะอาหาร ในสายการบิน
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีลงนามบันทึกข้อตกลงความร่วมมือ โครงการบริหารจัดการห่วงโซ่อาหารเพื่อลดการสูญเสียด้านทรัพยากร (Food Waste Manageme
"Save Food Save the World"ทส. ร่วมเป็นสักขีพยาน ความร่วมมือลดขยะอาหาร ในสายการบิน
วันนี้ (22 ม.ค. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีลงนามบันทึกข้อตกลงความร่วมมือ โครงการบริหารจัดการห่วงโซ่อาหารเพื่อลดการสูญเสียด้านทรัพยากร (Food Waste Management) ระหว่างบริษัท การบินไทย จํากัด (มหาชน) และ บริษัท ไทยสมายล์แอร์เวย์ จํากัด กับ Food Innopolis สํานักงานพัฒนาวิทยาศาสตร์และเทคโนโลยีแห่งชาติ เพื่อขับเคลื่อนการแก้ปัญหาด้านมลภาวะและสิ่งแวดล้อมที่เกิดจากขยะอาหารณ สํานักงานใหญ่ การบินไทย ถนนวิภาวดีรังสิต
นายวราวุธ ศิลปอาชา กล่าวว่า ประเทศไทยมีปริมาณขยะที่เกิดจากอาหารเป็นจํานวนมาก ซึ่งหากไม่ได้รับการจัดการที่ถูกต้องจะส่งผลต่อสิ่งแวดล้อม ก่อให้เกิดก๊าชเรือนกระจก และการเปลี่ยนแปลงสภาพภูมิอากาศ ดังนั้น การลงนามในวันนี้นับเป็นก้าวที่สําคัญสําหรับอุตสาหกรรมการบิน ในการขับเคลื่อนแก้ไขปัญหาสิ่งแวดล้อมที่เกิดจากขยะอาหาร โดยขอชื่นชมและขอบคุณ Food Innopolis สวทช. ที่จะทําหน้าที่ดูแล ให้คําแนะนําและดําเนินการศึกษาร่วมกับสายการบิน เพื่อยกระดับการบริหารจัดการด้านการผลิตอาหารให้เกิดประโยชน์สูงสุด เกิดการใช้ทรัพยากรอย่างคุ้มค่า นําไปสู่ความยั่งยืนของระบบเศรษฐกิจ ส่งผลให้ประชาชนมีคุณภาพชีวิตที่ดีภายใต้สิ่งแวดล้อมที่ดีอย่างสมดุลและยั่งยืนต่อไป
รัฐบาลไทย-ข่าวทำเนียบรัฐบาล-อนุทิน รับมอบเงินบริจาค เครื่องช่วยหายใจ และนวัตกรรมทางการแพทย์
วันพฤหัสบดีที่ 7 พฤษภาคม 2563
อนุทิน รับมอบเงินบริจาค เครื่องช่วยหายใจ และนวัตกรรมทางการแพทย์
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาค หลอดไฟยูวีซีใช้กับตู้อบฆ่าเชื้อ เครื่องช่วยหายใจ ตู้ความดันลบ รถกองหนุน หุ่นยนต์ส่งยาและอาหาร และถุงซิปล็อคอเนกประสงค์ เพื่อใช้ในการดูแลรักษาผู้ป่วยโรคโควิด 19
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาค หลอดไฟยูวีซีใช้กับตู้อบฆ่าเชื้อ เครื่องช่วยหายใจ ตู้ความดันลบ รถกองหนุน หุ่นยนต์ส่งยาและอาหาร และถุงซิปล็อคอเนกประสงค์ เพื่อใช้ในการดูแลรักษาผู้ป่วยโรคโควิด 19
วันนี้ (7 พฤษภาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหารกระทรวงสาธารณสุข รับมอบเงินและสิ่งของบริจาคจากประชาชนและภาคเอกชน จํานวน 8 คณะ
นายอนุทินกล่าวว่า ในวันนี้มีผู้มีจิตศรัทธาหลายท่าน ทั้งบริษัท สถาบันการศึกษา ได้นําเงิน สิ่งของ และนวัตกรรมใหม่ ๆ ที่คิดค้นเป็นประโยชน์ต่อการดูแลรักษา ป้องกันโรคโควิด 19 มาบริจาคให้กับกระทรวงสาธารณสุข ถือว่าเป็นประโยชน์กับประเทศชาติและกับประชาชนทุกคน ในนามรัฐบาล บุคลากรทางการแพทย์กระทรวงสาธารณสุข ขอขอบคุณในน้ําใจของผู้มีจิตศรัทธาทุกท่าน กระทรวงสาธารณสุขจะนําไปใช้ให้เกิดประโยชน์ และเร่งดําเนินการจัดส่งให้ถึงมือผู้ที่จะได้รับตามเจตนารมณ์ของทุกท่าน ทําให้บุคลากรทางการแพทย์ มีความมั่นใจ เกิดความปลอดภัย ดูแลผู้ป่วยได้อย่างเต็มที่ เป็นส่วนสําคัญที่ทําให้ประเทศไทยสามารถรับมือกับสถานการณ์โรคระบาดโควิด 19 ได้เป็นอย่างดี
สําหรับสิ่งของบริจาค ประกอบด้วย 1.เงินบริจาค 1 ล้านบาท จากคุณอุไรวรรณ และคุณอนุสรณ์ ศิวะกุล (เคมี อ.อุ๊) 2.เงินบริจาค 3 แสนบาท จากสมาคมอัสสัมชัญ ภายใต้ “โครงการอัสสัมชนิกรวมใจร่วมช่วยชาติต้านภัยไวรัสโควิด 19” ให้กับโรงพยาบาลสนามในจังหวัดสงขลา แห่งละ 1 แสนบาท 3.หลอดไฟยูวีซี เพื่อใช้กับตู้อบฆ่าเชื้อ จํานวน 1,002 หลอด จากบริษัทไฟฟ้า จํากัด (มหาชน) เอ็กโก กรุ๊ป 4.เครื่องอบฆ่าเชื้อหน้ากากอนามัย จํานวน 45 เครื่อง จากโครงการ SOS “หมอช่วยเรา เราช่วยหมอ” 5.เครื่องช่วยหายใจ จํานวน 2 เครื่อง หน้ากาก N 95 และชุด PPE จํานวน 1 แสนชิ้นจากบริษัท แสนสิริ จํากัด (มหาชน) มูลค่ารวม 8 ล้านบาท 6.ตู้ความดันลบ 20 ตู้ มูลค่ารวม 7 แสนบาท หุ่นยนต์ส่งยาและอาหารทางไกล 50 ชุด มูลค่ารวม 3 ล้านบาท จากบริษัท สยามคูโบต้า คอร์ปอเรชัน จํากัด 7.รถความดันบวก “CU กองหนุน” สําหรับบุคลากรทางการแพทย์ จํานวน 20 คัน จากคณะวิศวกรรมศาสตร์ จุฬาลงกรณ์มหาวิทยาลัย และ8.ถุงซิปล็อคอเนกประสงค์ 1,002,000 ใบ มูลค่ารวม 3,507,000 บาท จากบริษัท คิงส์ แพ็ค อินดัสเตรียล จํากัด
******************************** 7 พฤษภาคม 2563
*****************************
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้สัมภาษณ์ประเด็นการขอรื้อฟื้นคดีอาญาขึ้นพิจารณาใหม่ ออกอากาศผ่านทางรายการ “แพะเดอะซีรีย์” สถานีโทรทัศน์ไทยพีบีเอส
วันศุกร์ที่ 8 กันยายน 2560
รองปลัดกระทรวงยุติธรรม ให้สัมภาษณ์ประเด็นการขอรื้อฟื้นคดีอาญาขึ้นพิจารณาใหม่ ออกอากาศผ่านทางรายการ “แพะเดอะซีรีย์” สถานีโทรทัศน์ไทยพีบีเอส
พ.ต.อ.ดุษฎี อารยวุฒิ รองปลัดกระทรวงยุติธรรม
ให้สัมภาษณ์ในประเด็น การขอรื้อฟื้นคดีอาญาขึ้นพิจารณาใหม่ของนายชัยยันต์ สุนันทา
ที่ถูกกล่าวหาว่าร่วมกันยิงผู้อื่นเสียชีวิตที่จังหวัดอุบลราชธานี
เมื่อวันศุกร์ที่ ๘ กันยายน ๒๕๖๐ เวลา ๑๑.๐๐ น.
ณ ห้องทํางานกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พ.ต.อ.ดุษฎี อารยวุฒิ รองปลัดกระทรวงยุติธรรม
ให้สัมภาษณ์ในประเด็น การขอรื้อฟื้นคดีอาญาขึ้นพิจารณาใหม่ของนายชัยยันต์ สุนันทา
ที่ถูกกล่าวหาว่าร่วมกันยิงผู้อื่นเสียชีวิตที่จังหวัดอุบลราชธานี
ซึ่งกําหนดออกอากาศผ่านทางรายการ “แพะเดอะซีรีย์”
ในวันพฤหัสบดีที่ ๒๘ กันยายน ๒๕๖๐ เวลา ๒๐.๓๐-๒๑.๑๐ น. ทางสถานีโทรทัศน์ไทยพีบีเอส
รัฐบาลไทย-ข่าวทำเนียบรัฐบาล-กพร. แจงอาชญาบัตรพิเศษของบริษัท ไชน่า หมิงต๋าฯ เป็นการให้สิทธิสำรวจแร่ แต่ต้องได้รับอนุญาตจากเจ้าของพื้นที่ก่อนทำการสำรวจ
วันพุธที่ 15 มีนาคม 2560
กพร. แจงอาชญาบัตรพิเศษของบริษัท ไชน่า หมิงต๋าฯ เป็นการให้สิทธิสํารวจแร่ แต่ต้องได้รับอนุญาตจากเจ้าของพื้นที่ก่อนทําการสํารวจ
กพร. ชี้แจงการอนุญาตอาชญาบัตรพิเศษบริษัท ไชน่า หมิงต๋า โปแตช คอร์ปอเรชั่น (ประเทศไทย) จํากัด เป็นการให้สิทธิสํารวจแร่ทางธรณีวิทยาในขั้นรายละเอียด โดยกําหนดเงื่อนไขการเข้าพื้นที่เพื่อสํารวจแร่ต้องได้รับอนุญาตจากเจ้าของพื้นที่ก่อน
กรมอุตสาหกรรมพื้นฐานและการเหมืองแร่ (กพร.) กระทรวงอุตสาหกรรม ชี้แจงการอนุญาตอาชญาบัตรพิเศษบริษัท ไชน่า หมิงต๋า โปแตช คอร์ปอเรชั่น (ประเทศไทย) จํากัด เป็นการให้สิทธิสํารวจแร่ทางธรณีวิทยาในขั้นรายละเอียด โดยกําหนดเงื่อนไขการเข้าพื้นที่เพื่อสํารวจแร่ต้องได้รับอนุญาตจากเจ้าของพื้นที่ก่อน และต้องทําการฝังกลบพร้อมฟื้นฟูพื้นที่หลังเสร็จสิ้นการสํารวจ
นายสมบูรณ์ ยินดียั่งยืน อธิบดีกรมอุตสาหกรรมพื้นฐานและการเหมืองแร่ ชี้แจงกรณีปรากฏเป็นข่าวว่า กลุ่มรักษ์อําเภอวานรนิวาส ตําบลวานรนิวาส อําเภอวานรนิวาส จังหวัดสกลนคร คัดค้านการสํารวจแร่โพแทชในพื้นที่ พร้อมทั้งยื่นหนังสือที่อําเภอวานรนิวาสขอให้ชะลอการเข้าเตรียมพื้นที่สํารวจของบริษัท ไชน่า หมิงต๋า โปแตช คอร์ปอเรชั่น (ประเทศไทย) จํากัด ที่อาจละเมิดสิทธิชุมชนและสร้างข้อกังวลเรื่องสิ่งแวดล้อม ว่า กระทรวงอุตสาหกรรมได้อนุญาตอาชญาบัตรพิเศษเพื่อสํารวจแร่โพแทชให้แก่บริษัท ไชน่า หมิงต๋า โปแตช คอร์ปอเรชั่น (ประเทศไทย) จํากัด ในพื้นที่อําเภอวานรนิวาส จังหวัดสกลนคร จํานวน 12 แปลง เนื้อที่รวม 116,875 ไร่ อาชญาบัตรพิเศษมีอายุ 5 ปี ตั้งแต่วันที่ 12 มกราคม 2558 สิ้นอายุวันที่ 4 มกราคม 2563 โดยได้กําหนดเงื่อนไขการเข้าพื้นที่เพื่อสํารวจแร่ต้องได้รับอนุญาตจากเจ้าของพื้นที่ก่อน การอนุญาตอาชญาบัตรเป็นเพียงการให้สิทธิในการสํารวจแร่เท่านั้น โดยผู้ได้รับอนุญาตยังคงต้องปฏิบัติตามกฎหมายอื่นที่เกี่ยวข้อง หากบริษัทฯ เข้าพื้นที่เพื่อการสํารวจแร่โดยไม่ได้รับอนุญาตเป็นการฝ่าฝืนไม่ปฏิบัติตามเงื่อนไขในการอนุญาตอาชญาบัตร และเป็นการกระทําความผิดตามกฎหมายที่เกี่ยวข้องด้วย
นายสมบูรณ์ กล่าวเพิ่มเติมว่า การอนุญาตอาชญาบัตรพิเศษดังกล่าว เป็นการให้สิทธิสํารวจแร่ทางธรณีวิทยาในขั้นรายละเอียด โดยจะมีการขุดหรือเจาะสํารวจในพื้นที่เป้าหมาย ซึ่งใช้เนื้อที่เพียงเล็กน้อยเพื่อนําข้อมูลมาประเมินศักยภาพแหล่งแร่ว่ามีความคุ้มค่าในเชิงพาณิชย์หรือไม่ และต้องทําการฝังกลบพร้อมกับฟื้นฟูพื้นที่ภายหลังเสร็จสิ้นการสํารวจแล้ว จึงไม่ได้ส่งผลกระทบด้านสิ่งแวดล้อม ทั้งนี้ การอนุญาตอาชญาบัตรพิเศษดังกล่าวเป็นการอนุญาตเพื่อการสํารวจแร่ตามปกติทั่วไป มิได้เป็นสัญญาสํารวจและผลิตแร่โพแทช และมิได้เป็นข้อผูกพันว่าจะต้องได้รับอนุญาตประทานบัตรเพื่อการทําเหมืองแต่อย่างใด
อย่างไรก็ตาม หากการสํารวจพบว่า พื้นที่มีศักยภาพแร่ที่มีความคุ้มค่าในเชิงพาณิชย์ บริษัทฯ ต้องยื่นขอประทานบัตรเพื่อการทําเหมืองซึ่งต้องดําเนินการตามระเบียบ ประกาศกระทรวงอุตสาหกรรม และกฎหมายที่เกี่ยวข้อง โดยการขอประทานบัตรต้องผ่านความเห็นชอบจากองค์การบริหารส่วนตําบลและชุมชนในพื้นที่ รวมทั้งต้องจัดให้มี การรับฟังความคิดเห็นจากผู้มีส่วนได้ส่วนเสียในพื้นที่ที่จะขอทําเหมืองด้วย
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  3 เมษายน 2561
วันอังคารที่ 3 เมษายน 2561
สรุปข่าวการประชุมคณะรัฐมนตรี  3 เมษายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางแจงแนวทางการปฏิบัติตามระเบียบกระทรวงการคลังว่าด้วยการจัดซื้อจัดจ้างฯ  ในช่วงวันหยุดราชการกรณีพิเศษ วันที่ 4 - 5 พ.ย.62
วันพฤหัสบดีที่ 31 ตุลาคม 2562
กรมบัญชีกลางแจงแนวทางการปฏิบัติตามระเบียบกระทรวงการคลังว่าด้วยการจัดซื้อจัดจ้างฯ  ในช่วงวันหยุดราชการกรณีพิเศษ วันที่ 4 - 5 พ.ย.62
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐเห็นชอบอนุมัติยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ในช่วงวันหยุดราชการกรณีพิเศษ วันที่ 4 - 5 พฤศจิกายน 2562
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะรัฐมนตรีมีมติให้วันที่ 4 - 5 พฤศจิกายน 2562 เป็นวันหยุดราชการกรณีพิเศษในเขตกรุงเทพมหานครและจังหวัดนนทบุรี เนื่องในการประชุมสุดยอดอาเซียน ครั้งที่ 35 คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ พิจารณาแล้วเห็นว่าตามระเบียบฯ กําหนดให้วันเสนอราคาต้องเป็นวันทําการ ดังนั้น เพื่อให้หน่วยงานของรัฐดําเนินการจัดซื้อจัดจ้างในช่วงเวลาดังกล่าวต่อไปได้ จึงอนุมัติยกเว้นการปฏิบัติตามระเบียบฯ และซ้อมความเข้าใจในการจัดซื้อซื้อจัดจ้าง ในกรณีที่หน่วยงานของรัฐได้ดําเนินการดังนี้ (1) กรณีหน่วยงานของรัฐได้ดําเนินการจัดซื้อจัดจ้างโดยวิธีประกาศเชิญชวนทั่วไป ซึ่งได้กําหนดวัน เวลาการเสนอราคาในเอกสารซื้อหรือจ้าง ให้ยกเว้นการปฏิบัติตามระเบียบฯ ข้อ 34 วรรคท้าย ข้อ 43 วรรคท้าย และข้อ 53 (2) กรณีหน่วยงานของรัฐได้ดําเนินกระบวนการจัดซื้อจัดจ้าง เช่น การนําร่างประกาศและร่างเอกสารซื้อหรือจ้างด้วยวิธีประกวดราคาอิเล็กทรอนิกส์ เพื่อรับฟังความคิดเห็นจากผู้ประกอบการตามข้อ 45 ให้หัวหน้าเจ้าหน้าที่ที่ดําเนินการนําร่างเอกสารดังกล่าวเผยแพร่ในระบบเครือข่ายสารสนเทศของกรมบัญชีกลาง และหน่วยงานของรัฐอื่นเป็นเวลาติดต่อกันไม่น้อยกว่า 3 วันทําการ เพื่อให้ผู้ประกอบการมีความคิดเห็นไปยังหน่วยงานของรัฐที่จัดซื้อจัดจ้างโดยตรงและโดยเปิดเผย ให้ยกเว้นการปฏิบัติตามระเบียบ ข้อ 46 และข้อ 47 (3) กรณีหน่วยงานของรัฐได้ดําเนินการจัดซื้อจัดจ้างโดยวิธีประกวดราคานานาชาติ โดยต้องเผยแพร่ประกาศและเอกสารซื้อหรือจ้างให้เผยแพร่ติดต่อกันไม่น้อยกว่า 30 วันทําการ ให้ยกเว้นการปฏิบัติตามระเบียบฯ ข้อ 60 และสําหรับกรณีหน่วยงานของรัฐดําเนินการจัดซื้อจัดจ้างโดยวิธีคัดเลือกหรือวิธีเฉพาะเจาะจงให้หน่วยงานของรัฐจัดทําหนังสือแจ้งเลื่อนวัน เวลา และสถานที่เสนอราคาตามระเบียบฯ ออกไปก่อนถึงกําหนดวันยื่นข้อเสนอ
ทั้งนี้ เพื่อให้หน่วยงานของรัฐสามารถปฏิบัติงานด้านการจัดซื้อจัดจ้างในช่วงวันดังกล่าวได้อย่างสะดวก ถูกต้อง รวดเร็ว คล่องตัว และมีประสิทธิภาพสูงสุด อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  24 ตุลาคม 2561
วันพุธที่ 24 ตุลาคม 2561
สรุปข่าวการประชุมคณะรัฐมนตรี  24 ตุลาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี